
Narva Linnavalitsuse liiklusohutuse 
komisjoni koosseisu muutmine

1. ASJAOLUD JA MENETLUSE KÄIK

Narva Linnavalitsuse liiklusohutuse komisjoni isikkoosseis kinnitati Narva Linnavalitsuse 23.01.2008.a korraldusega nr 40-k „Liiklusohutuse komisjoni  koosseisu muutmine“. 
Narva Linnavolikogu 12.02.2009.a otsusega nr 18 vabastati Sofja Homjakova Narva Linnavalitsuse liikme kohustustest ja abilinnapea ametikohalt alates 13.02.2009.a. Narva Linnavolikogu 12.02.2009.a otsusega nr 19 kinnitati Andrei Filippov Narva Linnavalitsuse liikmeks ja nimetati abilinnapea ametikohale alates 16.02.2009.a. 

Samuti on lõppenud Deniss Matvejevi teenistussuhe Narva Linnavalitsuse Linnavara- ja Majandusametis ning Narva Linnavalitsuse Arhitektuuri- ja Linnaplaneerimise Ameti teenistuja Anne Hallik viibib lapsehoolduspuhkusel. Lisaks on Ida-Eesti Päästekeskuse isikkoosesisus toimunud muudatuste tulemusel vahetunud Narva päästekomando komandopealik.
Ülaltoodust tulenevalt on tekkinud vajadus muuta vastavalt Narva Linnavalitsuse liiklusohutuse komisjoni koosseisu.
2. ÕIGUSLIKUD JÄRELDUSED

Narva Linnavolikogu 29.06.2000.a määrusega nr 36/16 “Narva linna põhimääruse kinnitamine” kinnitatud Narva linna põhimääruse punkti 5.7.1. kohaselt Narva Linnavalitsusel on õigus moodustada oma korraldusega alalisi ja ajutisi komisjone ning punktist 5.7.4. tulenevalt määratakse komisjoni esimees tavaliselt linnavalitsuse liikmete hulgast.

Narva Linnavalitsuse 23.01.2008.a korralduse nr 40-k „Liiklusohutuse komisjoni  koosseisu muutmine“ puhul on tegemist internse aktiga, mis on esmajärjekorras suunatud haldusele enesele ning siduv haldusorganile. 
3. OTSUS
3.1. Välja arvata Narva Linnavalitsuse 23.01.2008.a korraldusega nr 40-k „Liiklusohutuse komisjoni koosseisu muutmine“ kinnitatud Narva Linnavalitsuse liiklusohutuse komisjoni koosseisust Sofja Homjakova, Deniss Matvejev, Anne Hallik ja Anton Stulov.
3.2. Nimetada Narva Linnavalitsuse 23.01.2008.a korraldusega nr 40-k „Liiklusohutuse komisjoni koosseisu muutmine“ kinnitatud Narva Linnavalitsuse liiklusohutuse komisjoni esimeheks Narva Linnavalitsuse liige abilinnapea Andrei Filippov.

4. RAKENDUSSÄTTED 

4.1. Narva Linnavalitsuse Linnavara- ja Majandusametil teha korraldus asjaosalistele teatavaks.

4.2. Korraldus jõustub teatavakstegemisest.

